b'\n_START_ARTICLE_\nVi\xc5\xa1enarodna dr\xc5\xbeava\n_START_PARAGRAPH_\nVi\xc5\xa1enarodna dr\xc5\xbeava, vi\xc5\xa1enacionalna dr\xc5\xbeava ili multietni\xc4\x8dka dr\xc5\xbeava je naziv za povijesne i suvremene dr\xc5\xbeave koje se prostiru po podru\xc4\x8djima na kojima stanovni\xc5\xa1tvo \xc4\x8dine dva ili vi\xc5\xa1e naroda odnosno etni\xc4\x8dkih skupina s razli\xc4\x8ditim kulturama, jezicima, te vjeroispovjestima. Vi\xc5\xa1enarodna dr\xc5\xbeava suprotnost je etni\xc4\x8dki homogenoj nacionalnoj dr\xc5\xbeavi koja se sastoji od jedne nacije._NEWLINE_Primjeri povijesnih vi\xc5\xa1enarodnih dr\xc5\xbeava su Austro-Ugarska, SSSR i Jugoslavija, a suvremeni primjeri su Ujedinjeno Kraljevstvo, Rusija, Iran, Indonezija, Indija, Bosna i Hercegovina itd.'